
    545400 SIGHIŞOARA
Str. Muzeului nr. 7, Tel./Fax 0265 – 771278

H O T Ă R Â R E A NR. 247
                                                            din 29 septembrie 2022
      privind modificarea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 29.441/12.09.2022 şi la Consiliul Local Sighișoara cu nr. 30.693/23.09.2022, de referatul de aprobare, înregistrat cu nr. 29.443/12.09.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighișoara cu nr. 27.059/22.08.2022, prin care doamna Miclea Iuliana solicită suplimentarea suprafeței de teren închiriate prin contractul de închiriere nr. 386/05.12.2005, de la 175 mp. la 199,86 mp., potrivit datelor din Sentința civilă nr. 242/08.02.2010 pronunțată de Judecătoria Sighișoara în dosarul nr. 1516/308/2008;

Având în vedere contractul de închiriere nr. 386/15008/05.12.2005, astfel cum a fost modificat și completat prin actele adiționale nr. 1/21/08.12.2009, nr. 2/29.12.2014 și nr. 3/20.12.2019, având ca obiect terenul cu destinația de teren – curte și grădină, în suprafață de 175,00 mp., situat în Sighișoara, str. Mărășești, nr. 7;

Având în vedere adresa înregistrată la Municipiul Sighișoara cu nr. 28.260/01.09.2022, prin care doamna Lazăr Marioara solicită suplimentarea suprafeței de teren închiriate prin contractul de închiriere nr. 306/27.04.2007, de la 245 mp. la 299,96 mp., conform raportului de expertiză și a planului de situație anexate cererii;

Având în vedere contractul de închiriere nr. 306/7807/27.04.2007, astfel cum a fost modificat și completat prin actele adiționale nr. 1/30.12.2011, nr. 2/28.12.2016 și nr. 3/17.12.2021, care are ca obiect terenul cu destinația de teren – curte și grădină, în suprafață de 245,00 mp., situat în Sighișoara str. Mărășești, nr. 7; 

Având în vedere faptul că potrivit extrasului C.F. nr. 50886-C1-U2, doamna Lazăr Marioara este proprietară a apartamentului nr. II din imobilul situat în Sighișoara, str. Mărășești, nr. 7;

Având în vedere că Municipiul Sighișoara are drept de proprietate asupra unei suprafețe de 652 mp. teren înscris în C.F. nr. 50886 Sighișoara (nr. C.F. vechi: 4994), sub nr. top. 2033/1 și nr. cad. 396/1, pe care este edificată o construcție, înscrisă în C.F. 50886-C1;

Având în vedere Sentința civilă nr. 242 pronunțată de Judecătoria Sighișoara în ședința publică din data de 08.02.2010, dosar nr. 1516/308/2008, prin care s-a dispus dezmembrarea terenului intravilan situat în Sighișoara, str. Mărășești, nr. 7, compus din curți - construcții cu o casă cu 3 apartamente, înscris în C.F. 4994 Sighișoara A+1, nr. top. 2032, 2033, nr. cad. 396/1, cu suprafața de 674 mp., suprafață reală mai mare cu 22 mp. decât în C.F., prin constituirea a 3 loturi, câte un lot pentru fiecare proprietar de apartament, astfel: lotul nr. 1 cu o suprafață totală de 174,18 mp., aferent apartamentului nr. 1; lotul nr. 2, cu suprafața de 299,96 mp., aferent apartamentului nr. 2; lotul nr. 3, cu suprafața de 199,86 mp., aferent apartamentului nr. 3;

Având în vedere că în inventarul Municipiului Sighișoara, terenul în suprafață de 652 mp., este înscris sub nr. de inventar 52.141 (612 mp.) și 51.128 (40 mp.) ca aparținând domeniului privat; 

Având în vedere faptul că din analizarea dosarului de închiriere și a datelor înscrise în C.F. nr. 51803, nr. 51803-C1 și nr. 51803-C1-U1, extrase depuse prin adresa cu nr. 19.433/14.06.2022 de către numiții Pop Cornel Iohann și Ana, a rezultat faptul că suprafața terenului situat în Sighișoara, str. Ilarie Chendi, nr. 46, care face obiectul contractului de închiriere nr. 259/01.09.2010, cu modificările și completările ulterioare, respectiv 151 mp., este mai mică decât suprafața de teren care revine apartamentului nr. II proprietatea susnumiților, parte din construcția edificată pe teren, respectiv 216 mp., și că prin adresa cu nr. 19.433/XI/2/13.07.2022 a fost adus la cunoștința chiriașilor faptul că se impune majorarea suprafeței de teren închiriate, prin hotărâre a consiliului local;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile art. 5 alin. (2) din anexa nr. 8 la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022;

Având în vedere vechimea contractelor de închiriere antemenționate, precum și schimbările legislative în materie intervenite de la data încheierii acestora și până în prezent;

Având în vedere că terenurile antemenționate nu fac obiectul Legii nr. 10/2001 și al Legii nr.  18/1991, Legea fondului funciar, cu modificările și completările ulterioare;

Ținând cont de faptul că în urma modificării contractelor de închiriere se aduc venituri suplimentare la bugetul local;

Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 29.442/12.09.2022, prin care se propune modificarea unor contracte de închiriere;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ş T E:

Art. I. Se aprobă, începând cu data de 01.10.2022, modificarea contractului de închiriere nr. 386/15008/05.12.2005, astfel cum a fost modificat și completat prin actele adiționale nr. 1/21/08.12.2009, nr. 2/29.12.2014 și nr. 3/20.12.2019, încheiat între Municipiul Sighișoara, în calitate de proprietar/administrator și doamna Miclea Iuliana, în calitate de chiriaș, prin actualizarea prevederilor acestuia, conform legislației actuale aplicabile în materie și suplimentarea suprafeței de teren închiriate, astfel:

1. Datele de identificare ale terenului care face obiectul contractului de închiriere, suprafața închiriată, precum și destinația acestuia se actualizează, prin urmare art. 2 din contract va avea următorul conținut:

„Art. 2. MUNICIPIUL SIGHIȘOARA, în calitate de proprietar/administrator, închiriază suprafața de 199,86 mp. din terenul situat în Municipiul Sighișoara, str. Mărășești, nr. 7, județul Mureș, înscris în C.F. nr. 50886 Sighișoara (nr. C.F. vechi: 4994), sub nr. top. 2033/1 și nr. cad. 396/1, către Miclea Iuliana, cu destinația de teren aferent apartamentului III - proprietatea chiriașei, parte din imobilul - construcție situat la aceeași adresă.”

2. Prețul închirierii și modalitatea de plată a acestuia se modifică, prin urmare Capitolul IV. Prețul și modalitățile de plată din contractul de închiriere va avea următorul conținut:

„Art. 5. Chiriașul va plăti proprietarului/administratorului o chirie anuală pentru terenul închiriat în sumă de 199,86 lei/an, stabilită conform art. 5 alin. (1) din anexa nr. 8 la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022.

Art. 6. Valoarea chiriei se va achita anual, cu termenul scadent la 31 martie a fiecărui an şi va fi indexată anual cu indicele de inflaţie comunicat de Institutul Național de Statistică, fără a fi necesară încheierea unui act adiţional în acest sens. Indexarea va opera începând cu anul calendaristic următor anului de încheiere a actului adițional de modificare.

Art. 7. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar). 

Art. 8. În situația în care chiriașul vinde dreptul de proprietate asupra construcțiilor edificate lângă terenul care face obiectul prezentului contract, total sau în parte, are obligația încunoștințării în scris a 
proprietarului/administratorului cu privire la vânzare și asupra renunțării la închiriere. În această situație, chiriașul se obligă să plătească chiria stabilită prin contract, până la data aprobării preluării de cumpărătorul construcțiilor a contractului de închiriere.”

3. Obligațiile chiriașului, prevăzute în contractul de închiriere la Capitolul V. Obligațiile părților, la art. 11 lit. c), se completează astfel:

„Art. 11. Chiriașul se obligă: 

c) să plătească chiria prevăzută la termenul stipulat în contract, precum și taxele și impozitele prevăzute prin normele legale în vigoare şi prin hotărârile Consiliului Local Sighișoara, sens în care are obligaţia să declare contractul de închiriere la Biroul Impozite şi Taxe din cadrul Primăriei Municipiului Sighișoara.”

4. Prevederile art. 15 de la Capitolul VIII. Răspunderea contractuală din contractul de închiriere, se modifică după cum urmează:

”Art. 15. Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările  și completările ulterioare.

Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.”

5. Contractul de închiriere se completează cu încă un capitol, respectiv un articol - Capitolul XI. Clauze speciale, art. 21, care va avea următorul conținut:

„Capitolul XI. Clauze speciale 

Art. 21. (1) Municipiul Sighișoara nu poate fi tras la răspundere de către chiriaș pentru schimbarea situaţiei juridice a terenului închiriat, ca urmare a apariţiei unor acte normative ulterioare semnării contractului, dar garantează acestuia liniştită posesie faţă de orice tulburare a folosinţei acestuia, respectiv pentru orice altă deposedare de bun, cu excepţia deposedării, potrivit legii, pentru cauze de utilitate publică.

(2) Pe toată durata închirierii, părțile se vor supune legislației în vigoare în România.

(3) Chiria neachitată la termenele stabilite prin contract reprezintă creanţă bugetară certă, lichidă şi exigibilă provenită dintr-un raport juridic contractual, care se transformă în venit la bugetul local, iar prezentul contract administrativ constituie titlu executoriu.

(4) În raport cu natura și specificul obiectului închirierii, părțile pot prevedea în contract clauze speciale de folosire a acestuia, obligații și garanții suplimentare, cazuri de reziliere a contractului și altele.

(5) Modificarea prezentului contract se poate face numai prin act adițional, care va face parte integrantă din contract.

(6) Semnând prezentul contract, părțile confirmă că au luat act de toate prevederile lui și le acceptă în totalitate.”

6. Modificările mai sus menționate vor fi cuprinse într-un act adițional la contractul de închiriere nr. 386/15008/05.12.2005, astfel cum a fost modificat și completat prin actele adiționale nr. 1/21/08.12.2009, nr. 2/29.12.2014 și nr. 3/20.12.2019.

7. Restul clauzelor cuprinse în contractul de închiriere nr. 386/15008/05.12.2005, astfel cum a fost modificat și completat prin actele adiționale nr. 1/21/08.12.2009, nr. 2/29.12.2014 și nr. 3/20.12.2019, rămân nemodificate.

Art. II. Se aprobă, începând cu data de 01.10.2022, modificarea contractului de închiriere nr. 306/7807/27.04.2007, astfel cum a fost modificat și completat prin actele adiționale nr. 1/30.12.2011, nr. 2/28.12.2016 și nr. 3/17.12.2021, încheiat între Municipiul Sighișoara, în calitate de proprietar/administrator și doamna Lazăr Marioara, în calitate de chiriaș, prin actualizarea prevederilor acestuia, conform legislației actuale aplicabile în materie și suplimentarea suprafeței de teren închiriate, astfel:

1. Datele de identificare ale terenului care face obiectul contractului de închiriere, suprafața închiriată precum și destinația acestuia se actualizează, prin urmare art. 2 din contract va avea următorul conținut:

„Art. 2. MUNICIPIUL SIGHIȘOARA, în calitate de proprietar/administrator, închiriază suprafața de 299,96 mp. din terenul situat în Municipiul Sighișoara, str. Mărășești, nr. 7, județul Mureș, înscris în C.F. nr. 50886 Sighișoara (nr. C.F. vechi: 4994), sub nr. top. 2033/1 și nr. cad. 396/1, către doamna Lazăr Marioara, cu destinația de teren aferent apartamentului II - proprietatea chiriașei, parte din imobilul - construcție situat la aceeași adresă.”

2. Prețul închirierii și modalitatea de plată a acestuia din contractul de închiriere se modifică, prin urmare Capitolul IV. Prețul și modalitățile de plată din contract va avea următorul conținut:

„Art. 5. Chiriașul va plăti proprietarului/administratorului o chirie anuală pentru terenul închiriat în sumă de 299,96 lei/an, stabilită conform art. 5 (1) din anexa nr. 8 la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022.

Art. 6. Valoarea chiriei se va achita anual, cu termenul scadent la 31 martie a fiecărui an şi va fi indexată anual cu indicele de inflaţie comunicat de Institutul Național de Statistică, fără a fi necesară încheierea unui act adiţional în acest sens. Indexarea va opera începând cu anul calendaristic următor anului de încheiere a actului adițional de modificare.

Art. 7. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar). 

Art. 8. În situația în care chiriașul vinde dreptul de proprietate asupra construcțiilor edificate lângă terenul care face obiectul prezentului contract, total sau în parte, are obligația încunoștințării în scris a proprietarului/administratorului cu privire la vânzare și asupra renunțării la închiriere. În această situție, chiriașul se obligă să plăteacă chiria stabilită prin contract, până la data aprobării preluării de cumpărătorul construcțiilor a contractului de închiriere.”

3. Obligațiile chiriașului, prevăzute în contractul de închiriere la Capitolul V. Obligațiile părților, la art. 10 lit. c), se completează astfel:

„Art. 10. Chiriașul se obligă: 

c) să plătească chiria prevăzută la termenul stipulat în contract, precum și taxele și impozitele prevăzute prin normele legale în vigoare şi prin hotărârile Consiliului Local Sighișoara, sens în care are obligaţia să declare contractul de închiriere la Biroul Impozite şi Taxe din cadrul Primăriei Municipiului Sighișoara.”

4. Prevederile art. 14 de la Capitolul VIII. Răspunderea contractuală din contractul de închiriere se modifică după cum urmează:

”Art. 14. Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările  și completările ulterioare.

Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.”

5. Contractul de închiriere se completează cu încă un capitol, respectiv un articol - Capitolul X. Clauze speciale, art. 19, care va avea următorul conținut:

„Capitolul X. Clauze speciale 

Art. 19 (1) Municipiul Sighișoara nu poate fi tras la răspundere de către chiriaș pentru schimbarea situaţiei juridice a terenului închiriat, ca urmare a apariţiei unor acte normative ulterioare semnării contractului, dar garantează acestuia liniştită posesie faţă de orice tulburare a folosinţei acestuia, respectiv pentru orice altă deposedare de bun, cu excepţia deposedării, potrivit legii, pentru cauze de utilitate publică.

(2) Pe toată durata închirierii, părțile se vor supune legislației în vigoare în România.

(3) Chiria neachitată la termenele stabilite prin contract reprezintă creanţă bugetară certă, lichidă şi exigibilă provenită dintr-un raport juridic contractual, care se transformă în venit la bugetul local, iar prezentul contract administrativ constituie titlu executoriu.
(4) În raport cu natura și specificul obiectului închirierii, părțile pot prevedea în contract clauze speciale de folosire a acestuia, obligații și garanții suplimentare, cazuri de reziliere a contractului și altele.

(5) Modificarea prezentului contract se poate face numai prin act adițional, care va face parte integrantă din contract.

(6) Semnând prezentul contract, părțile confirmă că au luat act de toate prevederile lui și le acceptă în totalitate.”

6. Modificările mai sus menționate vor fi cuprinse într-un act adițional la contractul de închiriere nr. 306/7807/27.04.2007, astfel cum a fost modificat și completat prin actele adiționale nr. 1/30.12.2011, nr. 2/28.12.2016 și nr. 3/17.12.2021.

7. Restul clauzelor cuprinse în contractul de închiriere nr. 306/7807/27.04.2007, astfel cum a fost modificat și completat prin actele adiționale nr. 1/30.12.2011, nr. 2/28.12.2016 și nr. 3/17.12.2021, rămân nemodificate.

Art. III. Se aprobă, începând cu data de 01.10.2022, modificarea contractului de închiriere nr. 259/01.09.2010, astfel cum a fost modificat și completat prin actele adiționale nr. 1/28.08.2015 și nr. 2/28.08.2020, încheiat între Municipiul Sighișoara, în calitate de proprietar/administrator și Pop Cornel Iohann și Ana, în calitate de chiriași, prin suplimentarea suprafeței de teren închiriate și actualizarea prevederilor acestuia, conform legislației actuale aplicabile în materie, astfel:

1. Suprafața de teren închiriată menționată la art. 2 - Capitolul II. Obiectul contractului se majorează de la 151,00 mp. la 216,00 mp., astfel art. 2 din contractul de închiriere va avea următorul conținut:

„Art. 2. MUNICIPIUL SIGHIȘOARA, în calitate de proprietar/administrator, închiriază terenul situat în Municipiul Sighișoara, str. Ilarie Chendi, nr. 46, în suprafață de 216 mp. din totalul de 432 mp. a terenului înscris în C.F. nr. 51803 Sighișoara (nr. C.F. vechi: 4457), sub nr. top. 297, cu destinația de teren aferent apartamentului nr. II, proprietatea chiriașilor.”

2. Ca urmare a majorării suprafeței de teren închiriate, prețul închirierii va suferi modificări, astfel valoarea chiriei/mp. la care s-a ajuns în prezent în urma indexărilor va fi aplicată la noua suprafață, respectiv chiriașul va plăti o chirie de 143,12 lei/an, rezultată în urma calculului: 0,6626 lei/mp./an x 216,00 mp., prin urmare art. 5 – Capitolul IV. Prețul și modalități de plată, din contractul de închiriere va avea următorul conținut:

„Art. 5. Chiriașii vor plăti proprietarului/administratorului o chirie anuală în sumă de 143,12 lei/an, respectiv de 0,6626 lei/mp.
/an, cu termen scadent la 31 martie a fiecărui an.”
3. Art. 6 – Capitolul IV. Prețul și modalități de plată, din contractul de închiriere va avea următorul conținut:

„Art. 6. Chiria va fi indexată anual cu indicele de inflaţie comunicat de Institutul Național de Statistică, fără a fi necesară încheierea unui act adiţional în acest sens. Indexarea va opera începând cu anul calendaristic următor anului de încheiere a prezentului contract.”

4. Art. 7 – Capitolul IV. Prețul și modalități de plată, din contractul de închiriere va avea următorul conținut:

„Art. 7. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar).”

5. Art. 8 – Capitolul IV. Prețul și modalități de plată, din contractul de închiriere va avea următorul conținut:

„Art. 8 În situația în care chiriașii vând dreptul de proprietate asupra construcțiilor edificate pe terenul care face obiectul prezentului contract, total sau în parte, au obligația încunoștințării în scris a proprietarului/administratorului cu privire la vânzare și asupra renunțării la închiriere. În această situație, chiriașii se obligă să plătească chiria stabilită prin contract, până la data aprobării preluării de cumpărătorul construcțiilor a contractului de închiriere.”

6. Art. 14 – Capitolul VII. Răspunderea contractuală din contractul de închiriere se modifică, urmând a avea următorul conținut: 

„Art. 14 Neplata chiriei la termen atrage majorări de întârziere și conduce la punerea de drept în întârziere a chiriașilor, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările  și completările ulterioare.

Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.”

7. Art. 20 - Capitolul X. Clauze speciale din contractul de închiriere se completează cu următoarele paragrafe:

„Municipiul Sighișoara nu poate fi tras la răspundere de către chiriaș pentru schimbarea situaţiei juridice a terenului închiriat, ca urmare a apariţiei unor acte normative ulterioare semnării contractului, dar garantează acestuia liniştită posesie faţă de orice tulburare a folosinţei acestuia, respectiv pentru orice altă deposedare de bun, cu excepţia deposedării, potrivit legii, pentru cauze de utilitate publică.

Pe toată durata închirierii, părțile se vor supune legislației în vigoare în România.

Chiria neachitată la termenele stabilite prin contract reprezintă creanţă bugetară certă, lichidă şi exigibilă provenită dintr-un raport juridic contractual, care se transformă în venit la bugetul local, iar prezentul contract administrativ constituie titlu executoriu.

Modificarea prezentului contract se poate face numai prin act adițional, care va face parte integrantă din contract.”

8. Modificările mai sus menționate vor fi cuprinse într-un act adițional la contractul de închiriere nr. 259/01.09.2010, astfel cum a fost modificat și completat prin actele adiționale nr. 1/28.08.2015 și nr. 2/28.08.2020.

9. Restul clauzelor cuprinse în contractul de închiriere nr. 259/01.09.2010, astfel cum a fost modificat și completat prin actele adiționale nr. 1/28.08.2015 și nr. 2/28.08.2020, rămân nemodificate.

Art. IV. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. V. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Stupariu Călin               
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. doamna Miclea Iuliana;

  1 ex. doamna Lazăr Marioara;
  1 ex. numiții Pop Cornel Iohann și Ana.

17 ex.  
B.A. 

□ simplă         □ absolută

	../../….
	


